Ja s’acosta el 12M_15M | #15Maresme
Ja s’acosta el 12M_15M
Posted by 15maresme on Mai 2, 2012
Posted in: Assemblea Mataró.	Tagged: 12M15M, Assemblea Mataró, Columna Nord, Mataró.	Deixa un comentari
Enviat per admin el Dc, 02/05/2012 – 13:45
Ja s’acosta el 12M_15M i des de l’assemblea hem estat preparant-nos per a cel·lebrar el dia en que totes plegades vam sortir al carrer, fartes de tan abús, especulació, lapidació dels nostres drets, manipulació, esclavitud, falta de sobirania i, en definitiva, la falsa democràcia en que ens veiem sotmeses.
Tot i que encara hi ha moltes cosetes per tancar, volíem començar a explicar-vos què planegem:
12M: El proper 12 de Maig és la convocatoria global per a sortir al carrer a manifestar-nos. En aquest sentit des de l’Assemblea participarem en la Columna Barcelonés Nord – Maresme. Sortirem a les 12h de Badalona, ens dirigirem a St Adrià on ens rebran amb una performance i anirem avançant cap a Glòries recollint les assemblees de St Martí, Poble Nou i les que ens anem trobant amb les que ja estem coordinades. A Glòries serem punt de trobada amb Nou Barris i altres assemblees per acabar arribant a Plaça Catalunya una columna ben forta!
La setmana del 13 al 17 de maig tenim previst organitzar totes les tardes a plaça xerrades sobre diferents temes (consum, educació, sanitat, sistema financer, lluita no-violenta, etc). La intenció en totes i cadascuna d’aquestes xerrades és que entre les persones interessades que hi participin (o no) pugui sortir un grup d’acció (per exemple, i sense voler condicionar, a rel de la xerrada d’educació es pot proposar una pernoctació en un IES o després de la xerrada sobre el sistema financer pot sortir un grup que treballi una performance en un banc). Així, la idea és que no es tracti només de informació i indignació, sinó que vagi acompanyat d’acció (creiem que ambdues coses han d’anar sempre íntimament lligades).
Per al cap de setmana del 19-20 de maig proposem tallers també a la plaça de lluita no violenta, basats en les trobades realitzades a Barcelona de “Como acabar con el mal”, a les que unes companyes hi han estat anant. En aquests tallers acabaríem de preparar les accions que surtin dels diferents grups temàtics.
Ah! I el 18 de maig? Què farem el 18? Doncs el 18 farà un any que un primer grup de persones, de manera espontània, va decidir acampar a Sta Anna per a estar totes a prop i treballar plegades pel canvi. I llavors que hem de fer? Acampem? Bé, nosaltres de moment convoquem un berenar i una macrocassolada, per a fer-nos sentir, per a retrobar-nos, per a recordar-los que encara hi som, per a que no tinguin més remei que acceptar la nostra presència i deixar de mirar cap a una altra banda. Un cop allà, juntes, ja decidirem com haurà de transcórrer tot plegat, com construïm el present per a avançar cap al futur.
Anirem informant a mesura que anem tenint més coses lligades! Estigueu atentes del correu, del facebook i de la web!
Salut i ens veiem pels carrers i les places!
← Serveixen d’alguna cosa les retallades?
Acta Assemblea 2/5/2012 + Trobada prèvia amb la PAH →